બેન્જામિન નેતન્યાહૂ ઇઝરાયલમાં સૌથી લાંબા સમય સુધી વડા પ્રધાન રહ્યા છે.

બેન્જામિન નેતન્યાહૂ ઇઝરાયલમાં સૌથી લાંબા સમય સુધી વડા પ્રધાન રહ્યા છે. 

ઇઝરાયલમાં રવિવારનો દિવસ રાજનીતિક રૂપે ઘણો નાટકીય રહ્યો.

રાજધાની તેલ અવીવમાં નવી ઇઝરાયલી સરકારના ગઠનના પ્રયાસ ચાલી રહ્યા છે.

બેન્જામિન નેતન્યાહૂને તેમના પદ પરથી હઠવું પડી શકે છે. 

વિપક્ષના નેતા યાઇર લાપિડ ધુર દક્ષિણપંથી યામિના પાર્ટીના નેતા નફ્તાલી બૅનેટની સાથે આ બાબતે વાતચીત કરી રહ્યા છે.

યાઇર લાપિડે એવા સંકેત આપ્યા છે કે યામિના પાર્ટીની સાથે તેમની સમજૂતી થઈ શકે છે. 

બુધવાર સુધી એવું લાગી રહ્યું હતું કે યાઇર લાપિડ નવી ગઠબંધન સરકાર માટે સમજૂતી કરી લેશે, પરંતુ હવે તેમનું ભાગ્ય એ વાત પર નિર્ભર કરે છે કે પૂર્વ રક્ષામંત્રી નફ્તાલી બૅનેટ તેમની સાથે સત્તામાં ગઠબંધનને લઈને તૈયાર છે કે નહીં. 

આને એક બદલાવવાળી સરકારના રૂપમાં પ્રસ્તુત કરવામાં આવી રહી છે. જેમાં દક્ષિણપંથી મધ્યમાર્ગી અને ડાબેરી દળ સામેલ થઈ શકે છે.

નવી સરકારના ગઠનના પ્રયત્નો જો સફળ થઈ જશે તો એ વડા પ્રધાન બેન્જામિન નેતન્યાહૂની બાર વર્ષથી ચાલી રહેલી સરકારને હઠાવવા જેવું હશે. 

પરંતુ કો... બીજા 4000 અક્ષરો માટે લેખ ચાલુ રાખો:
ઈ એવું માનીને નથી ચાલી રહ્યું કે જે વ્યક્તિએ ઇઝરાયલના રાજકારણને લાંબા સમય સુધી પ્રભાવિત કર્યું તેની સંભાવના ખતમ થઈ ગઈ છે.

ભલે તેમના પર ભ્રષ્ટાચારના આરોપ હોય અને છેલ્લાં બે વર્ષમાં થયેલી ચાર ચૂંટણીમાં તેઓ એક વખત પણ નિર્ણાયક જનાદેશ નહોતા મેળવી શક્યા, પરંતુ રાજકીય રૂપે તેમનામાં બચવાની ક્ષમતા પર કોઈ પ્રશ્ન ન ઊભા કરી શકે. 

શનિવારે બેન્જામિન નેતન્યાહૂની લિકુડ પાર્ટીએ બૅનેટની પાર્ટી અને અન્ય પાર્ટીને ગઠબંધનની ઑફર આપી હતી, પરંતુ તે ઠુકરાવી દેવામાં આવી હતી.

જો યાઇર લાપિડ ગઠબંધન નહીં બનાવી શકે તો ઇઝરાયલમાં ફરી ચૂંટણી થશે, જે બે વર્ષમાં પાંચમી ચૂંટણી હશે.

પાકિસ્તાનના વડા પ્રધાન ઇમરાન ખાને ભારત સાથે વાતચીત માટે શું શરત રાખી?

ઇમરાન ખાને કહ્યું કે સત્તામાં આવ્યા ત્યારથી તેઓ ભારત સાથે મિત્રતાપૂર્ણ સંબધ રાખવાના પ્રયાસ કર્યા છે.

પાકિસ્તાનના વડા પ્રધાન ઇમરાન ખાને કહ્યું કે તેમનો દેશ ભારત સાથે ત્યારે જ વાત કરશે જ્યારે જમ્મુ-કાશ્મીરમાં પાંચ ઑગસ્ટ, 2019થી પહેલાંની પરિસ્થિતિને ફરીથી સ્થાપિત કરે.

ભારતે પાંચ ઑગસ્ટ, 2019ના દિવસે જમ્મુ અને કાશ્મીરને અપાયેલો વિશેષ બંધારણીય દરજ્જો ખતમ કરી નાખ્યો હતો અને તેને બે કેન્દ્રશાસિત પ્રદેશોમાં વિભાજિત કરી નાખ્યું હતું.

વડા પ્રધાન ઇમરાન ખાન એક કાર્યક્રમમાં લોકોના સવાલોના જવાબ આપી રહ્યા હતા. 

તેમણે કહ્યું, "જો પાકિસ્તાન ભારતની સાથે પોતાના સંબંધ ફરીથી સ્થાપિત કરી લે અને ભારત કાશ્મીરમાં પહેલાવાળી પરિસ્થિતિ ન લાવે તો આ કાશ્મીરીઓને પીઠ દેખાડવા સમાન હશે."

તેમણે કહ્યું કે જો ભારત પાંચ ઑગસ્ટે લેવામાં આવેલાં પગલાં પાછાં લે તો "અમે જરૂર વાત કરી શકીએ છીએ."

જોકે ઇમરાન ખાને આ વાત માની કે એમાં કોઈ શંકા નથી કે ભારતની સાથે સંબંધ સુધારવાની પરિસ્થિતિના ઘણા ફાયદા થશે. 

તેમણે યુરોપિયન સંઘનો દાખલો આપતા કહ્યું કે આનો લાભ બધા દેશોને થયો હતો. 

તેમણે કહ્યું, "સત્તામાં આવવાના પ્રથમ દિવસથી અમારો પ્રયત્ન રહ્યો છે કે અમે ભારત સાથે મિત્રતાપૂર્ણ સંબંધ બનાવીએ અને કાશ્મીરના મુદ્દાનો વાતચીતના માધ્યમથી ઉકેલ લાવી શકાય. જો અમે ભારત સાથે સંબંધ સુધાર્યા તો આ કાશ્મીરના લોકો સાથે દગો હશે."

"આપણો વેપાર વધશે એ વાતમાં કોઈ શંકા નથી પરંતુ તેમની શહાદત બરબાદ જશે. એટલે તેમના લોહીની કિંમત પર અમારી વચ્ચે વેપારની પરિસ્થિતિ ન સુધારી શકાય."

ભારતે વારંવાર કહ્યું છે કે જમ્મુ અને કાશ્મીર તેના અભિન્ન અંગ છે અને તે પોતાની સમસ્યાઓનું સમાધાન...